《水调歌头 侍家大人之台湾任渡海作》
宋代·张素

极目滔滔也，怒浪拍长天。扁舟直破重溟，身世共茫然。

腾起龙宫光怪，现出蜃楼变幻，日月浴双丸。回首大江渡，更觉姿奇观。

兰闺里，盈盈女，怯惊湍。问谁似我帆底，巨浸纳胸宽。

但愿高堂百岁，安稳风波宦海，常此住来便。瀛岛倘能至，还欲访真仙。

作者简介：张素，尝官起居舍人（《甘竹胡氏十修族谱》）。太宗雍熙三年（九八六），除左拾遗（《宋会要辑稿》刑法六之五一）。真宗咸平元年（九九八），官荆湖转运使（同上书蕃夷五之七五）。